open-index/open-wikipedia-markdown huggingface dataset:
კალი-იუგა

**კალი-იუგა** (, ) — ინდუისტური დროის ციკლში ოთხი იუგიდან, ანუ ეპოქიდან, მეოთხე. ხასიათდება ღირსების დაცემით, რადგანაც სიკეთე მსოფლიოში კლებულობს ერთ მეოთხედამდე თავდაპირველი მდგომარეობიდან სატია-იუგას საუკუნეში. არსებობს სახელწოდების სხვადასხვა ვარიანტები: «დემონ კალის საუკუნე», «რკინის საუკუნე», «განხეთქილების საუკუნე». ინდურ ლიტერატურაში მოყვანილია კალი-იუგას სხვადასხვა თარიღი. პურანების თანახმად, კალი-იუგა დაიწყო ჩვენს წელთაღრიცხვამდე 3102 წლის 23 იანვრის შუაღამისას (გრიგორიანული კალენდრით), რამაც გამოიწვია კრიშნას «წასვლა»; კალი-იუგას ხანგრძლივობა შეადგენს 432 ათას წელს.

«მაჰაბჰარატაში» აღწერილია, რომ ეს არის ყველაზე უფრო სულელური საუკუნე, რომელშიც თავდაპირველი სიკეთეებიდან დარჩება მხოლოდ ერთი მეოთხედი, და ისიც კალი-იუგას ბოლოს მთლიანად დაინგრევა. შემცირდება ადამიანთა სიცოცხლის ხანგრძლივობა — კალი-იუგას ეპოქაში ადამიანები იცხოვრებენ მაქსიმუმ 100 წლამდე. დადგება საერთო ეკონომიკური და სულიერი დეგრადაცია, ადამიანები გამოხატავენ ყველაზე უფრო საშინელ და საზიზღარ თვისებებს. დაკნინდება მათი ვაჟკაცობა, გონება და ძალა. ადამიანთა ქცევის მართვას დაიწყებს ბოროტება, ტყუილი, შური და ამბიცია. ბრაჰმანები შეწყვეტენ ლოცვებს, მსხვერპლშეწირვებს და ვედების კითხვებს, დაივიწყებენ გარდაცვლილთა მოხსენებას და შეჭამენ რაც მოესურვებად.

მიუხედავად ამისა, მორალური ფასეულობების დაკარგვა და მოვალეობის დავიწყება საბოლოო ჯამში უკან მოუბრუნდება თვით ბოროტების და შურის მატარებლებს. ამ ეპოქაში ტირანებად გადაქცეული მმართველები ვერ შეძლებენ ხალხის ხელში დაჭერას, ვერც საკუთარი ხალხის ბარბაროსი მტრის თავდასხმებისაგან დაცვას, დაივიწყებენ სიკეთეს და ღმერთებისადმი მსხვერპლშეწირვებს. კალი-იუგა შეწყდება მაშინ, როდესაც ბოროტება და ძალადობა ავსებს მთელ სამყაროს, რომელიც შემდეგ ინგრევა — დგება პრალაია (აღრევა). შესაბამისად, მთავრდება იუგა (მანვანტარა), და ეპოქათა წრე აღდგება.

## სქოლიო
კატეგორია:ოთხი იუგა
კატეგორია:კალენდარი
Magnavox Odyssey²

**Magnavox Odyssey²**, აგრეთვე ცნობილია როგორც **Philips Odyssey²** — მეორე თაობის სახლის ვიდეო თამაშების კონსოლი, გამოცემული 1978 წელს. ევროპაში კონსოლი გამოდიოდა **Philips Videopac G7000**-ის სახელწოდებით, ბრაზილიაში — **Philips Odyssey** და იაპონიაში — **Odyssey2** (オデッセイ2 ოდესეი2). Odyssey² 1983 წლის ვიდეო თამაშების კრიზისამდე, Atari 2600-სა და Intellivision-თან ერთად ითვლებოდა ერთ-ერთ წამყვან ვიდეო თამაშების კონსოლად. 

1970-იან წლებში კომპანია Magnavox მოწინავე იყო სახლის ვიდეო თამაშების ინდუსტრიაში, რომელმაც შეიმუშავა პირველი სახლის სათამაშო კონსოლი Odyssey, რომელსაც მოჰყვა კონსოლის რიგი ტექნიკურად გაუმჯობესებული ვერსიები. Odyssey²-ის თავდაპირველი ფასი შეადგენდა 1979 აშშ დოლარს. მისი წინამორბედისგან განსხვავებით და კონსოლების, Fairchild Channel F-სადა Atari 2600-ის მსგავსად გამოიყენებდა სათამაშო კარტრიჯს და თან მოჰყვებოდა ჯოისტიკი, რომელიც 1970-1980-იან წლებში იქცა სტანდარტად. მასში განთავსებული იყო Intel-ის 8048-ის ცენტრალური პროცესორი 1.79 მჰც ტაქტური სიხშირით და 64 ბაიტი ოპერატიული მეხსიერება.

კონსოლი იმ დროში გაყიდვებით წარმატებული აღმოჩნდა, საერთო ჯამში გაიყიდა 2 მილიონი ასლი. 2009 წელს ვიდეო თამაშების საიტ IGN-მა Odyssey²-ს, სიაში „25 საუკეთესო ვიდეო თამაშების კონსოლი“ 21-ე ადგილი მიუჩინა. Odyssey²-ის გამოცემა Philips-მა შეწყვიტა 1984 წელს, თუმცა მის წარმობის შეჩერებიდან ერთი წლით ადრე, 1983 წელს წარმოადგინა ახალი პროდუქტი Videopac + G7400.

## თამაშები
## რესურსები ინტერნეტში
* The Odyssey2-ის მთავარი გვერდი!
* Odyssey 2-ის ტექნიკური გვერდი 
* Odyssey²-ის ისტორია 
* Magnavox Odyssey²-ის შიგნით 
* Magnavox Odyssey ვიდეო თამაშების კონსოლების ბიბლიოთეკაში

## სქოლიო
კატეგორია:Magnavox-ის სათამაშო კონსოლები
კატეგორია:სახლის ვიდეო თამაშების კონსოლები
კატეგორია:Philips-ის პროდუქტები
კატეგორია:მეორე თაობის ვიდეო თამაშების კონსოლები
კატეგორია:1978 წელს წარმოდგენილი პროდუქტები
კატეგორია:1970-იანების სათამაშოები
კატეგორია:1980-იანების სათამაშოები
ვიქრამ-სამვატი

**ვიქრამ-სამვატი** (სამვატური კალენდარი) — ინდოეთში გავრცელებული კალენდარი, რომელშიც მზის წლის ხანგრძლივობა დაკავშირებულია მთვარის თვეების ხანგრძლივობასთან. მასზე დაფუძნებულია თანამედროვე ნეპალურ კალენდართან.

## გავრცელება და წარმოშობა 
სამვატურ კალენდარს პირველ რიგში იყენებდნენ ჩრდილოეთ და ცენტრალურ ინდოეთში. ამ სისტემით წელთაღრიცხვა იწყება ძვ. წ. 57 წლიდან და უკავშირდება ვიქრამის სახელს, ანუ ვიქრამადიტიას, რომლისადმი ბევრი ლეგენდებია მიძღვნილი, ახასიათებს მას, როგორც ეროვნულ გმირს და იდეალურ მმართველს. მას იხსენებენ, როგორც მმართველს, რომელმაც ინდოეთიდან გარეკა უცხოელი დამპყრობლები. ლეგენდების უმრავლესობაში მოთხრობილია ვიქრამის სწრაფვაზე დაეხმაროს საკუთარ ხალხს და მის მზადყოფნაზე საკუთარი თავი და პირადი ინტერესები შესწიროს სხვის კარგად ყოფნას. მან თავი გამოიჩინა თავისი კეთილსინდისიერებით, სხვებისადმი გამოჩენილი სიკეთით, ვაჟკაცობით და მაღალფარდოვნების არქონით. ვიქრამადიტიას სახელი, იულიუს კეისარის სახელთან ერთად, გახდა სიმბოლო და ტიტული, და ბევრი მომდევნო მმართველი უერთებდა მას საკუთარ სახელს.

ინდოეთის ისტორიაში «ვიქრამადიტიას» ტიტულს თავის მონეტებზე ტვიფრავდა ბევრი მმართველი. რომელმა მათგანმა დაუდო საფუძველი სამვატურ კალენდარს — საკამათო საკითხია. ძვ. წ. I საუკუნეში ვიქრამადიტიას როლის შემსრულებელის კანდიდატურის მოძებნა რთულია. ყველაზე უფრო მეტად მის აღწერას შეესაბამება ჩანდრაგუპტა II, რომელიც ომობდა უცხოელი დამპყრობლების წინააღმდეგ (იხ. დასავლეთ ქშატრაპების სამეფო) და გარეკა ისინი ინდოეთის მიწებიდან.

რადგანაც სამვატური ერის წელთაღრიცხვა იწყება ძვ. წ. 57 წლიდან, შესაბამისად, გრიგორიანული კალენდრით 1970 წელი შეესაბამება სამვატური კალენდრის 2026—2027 წლებს.

## სქოლიო
კატეგორია:კალენდარი
კატეგორია:ინდური კულტურა
ანიტა-გარიბალდი (სანტა-კატარინა)

**ანიტა-გარიბალდი** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 885 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კამპუს-დი-ლაჟისის შემადგენლობაში.

2010 წლის მონაცემებით, მოსახლეობა 8 623 ადამიანს შეადგენდა, მოსახლეობის სიმჭიდროვე 14.67 კმ²-ზე. ფართობი 587 768 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
ფაშიზმის მსხვერპლთა მემორიალი (შახტი)

* 
**ფაშიზმის მსხვერპლთა მემორიალი** () — მემორიალური კომპლექსი, მდებარეობს ქალაქ შახტში, როსტოვის ოლქი, რუსეთის ფედერაცია.

## ისტორია 
ქალაქი შახტი მეორე მსოფლიო ომის დროს ოკუპირებული იყო გერმანელი ფაშისტების მიერ 1942 წლის 22 ივლისიდან 1943 წლის 12 თებერვლამდე. ფაშისტებმა ქალაქში თავიანთი წესრიგი დაამყარეს, თუმცა ქალაქის მაცხოვრებლები მათ ეწინააღმდეგებოდნენ. ოკუპანტებს უნდოდათ სწრაფად აღედგინათ ქვანახშირის მრეწველობა, თუმცა ამის წინააღმდეგაც აქტიურად ილაშქრებდნენ ქალაქელები. ფაშისტებმა მასობრივი დაპატიმრებები დაიწყეს. საძმო სასაფლაოზე მათ გააკეთეს კრასინის სახელობის შახტის შურფი. ადგილობრივებს სპეციალურად გამოყოფილ ტერიტორიებზე ხვრეტდნენ. 1942 წლის 5 ოქტომბერს დააპატიმრეს შახტინს იატაკქვეშეთის ერთ-ერთი ლიდერი ივანე ტიმოთეს ძე კლიმენკო. ფაშისტებმა წაიყვანეს იგი შახტის შურფისკენ რათა დაესაჯათ. მან ფაშისტებს ამაყად განუცხადა, რომ „სულ ერთია, გამარჯვება მაინც წითელ არმიას დარჩებოდა“. ივანე კლიმენკომ დაიჭირა გერმანელი ფაშისტი და მასთან ერთად გადაეშვა შახტის ჭაურში. იგივე გააკეთა იატაკქვეშეთელმა ოლღა მეშკოვამ. 1942 წლის ზამთარში ოლღა საიდუმლოდ დაბრუნა ოჯახში. თუმცა დაიჭირეს გესტაპოელებმა და დახვრეტის წინ ისიც გესტაპოელთან ერთად გადაეშვა შახტის ჭაურში. ამჟამად მის სახელს ატარებს კულტურის სახლი ოქტომბრის რევოლუციის დასახლებაში. 3 500-ზე მეტი შახტელი დაიღუპა კრასინის შახტის ჭაურში ოკუპაციის პერიოდში.

1943 წლის 10 მარტს მიიღეს დადგენილება გმირი შახტელების გმირობის უკვდავსაყოფად. ტრაგიკული მოვლენების ადგილზე კრასინის სახელობის შახტის ჭაურთან დადგეს ფაშიზმის მსხვერპლთა პირველი ძეგლი. ეს იყო ხის პირამიდა, რომელიც ბოლოვდებოდა ვარსკვლავით. 1959 წელს მის ადგილზე დადგეს ობელისკი (ავტორი ს. კომაროვი), ხოლო 1975 წელს გამარჯვების 30-ე წლისთავთან დაკავშირებით ააშენეს ფაშიზმის მსხვერპლთა ახალი, თანამედროვე ძეგლი.

## აღწერა 
მემორიალის ცენტრში განთავსებულია 8-მეტრიანი მწუხარე მეშახტის ძეგლი, რომელიც მდებარეობს ორ ობელისკს შორის. შახტიორს ხელში უჭირავს ფიალა მუდმივი ცეცხლით. სკულპტურული ჯგუფის გვერდით დასაკრძალი კედელია. მის ნიშში მდებარეობს მეშახტეების ჩაჩქანები. აქვეა ლაბრადორიტისაგან დამზდებული ფაშიზმის მსხვერპლთა ხსოვნის მემორიალური ფიალა. მემორიალის ავტორები არიან როსტოველი არქიტექტორი რ. მუროდიანი და მოქანდაკე ი. რეზნიჩენკო. ფაშიზმის მსხვერპლთა მემორიალი ერთ-ერთი უდიდესი ძმათა სასაფლაოა აღმოსავლეთ დონეცის ტერიტორიაზე.

## ლიტერატურა 
* Ершова, Н. Опалённые огнём войны: [мемориал жертвам фашизма в пос. им. Красина]/ Н.Ершова // Шахтинские известия. — 2007. — № 85 (5 мая.). — С. 2.
* Захаров, А. Вечная слава героям: [открытие мемориала жертвам фашизма на шахте им. Красина]/ А.Захаров // Ленинское знамя. — 1975. — 10 мая. — С. 2.

## რესურსები ინტერნეტში
* ქალაქი შახტი ისტორიულ ძეგლებში: მხარეთმცოდნეობითი ნარკვევი 
* ისტორიისა და კულტუის ძეგლები

კატეგორია:როსტოვის ოლქის ძეგლები
თბილისის ქაღალდის ფაბრიკა

**თბილისის ქაღალდის ფაბრიკა** (სააქციო საზოგადოება) — ქაღალდის მწარმოებელი საწარმო. მდებარეობს თბილისში, ისანი-სამგორის რაიონში. დაარსდა 1935 წელს.

ამზადებდა საკოლოფე, შპალერის ქვეშ გასაკრავ (დუბლაჟს), სამუშტუკე, გასანთლულ (უშვებდა მეორე მსოფლიო ომის დროს) ქაღალდს, ასევე – ქაღალდს, ხელსახოცისა და ერთჯერადი თეფშებისათვის და წყალგაუმტარ მუყაოს. 1972 ჩატარდა ფკის რეკონსტრუქცია, 1980 კი დაინერგა ტექნოლოგიური დანადგარების მართვის თანამედროვე სისტემები ნახევარგამტარული ტექნოლოგიების გამოყენებით (ტრანზისტორების, ტირისტორების და სხვა თანამედროვე ნახევარგამტარული ტექნიკური ელემენტებით). 1996 წლიდან საწარმო სააქციო საზოგადოებად ჩამოყალიბდა. საპროექტო სიმძლავრეა 800 ტ. ქაღალდი წელიწადში. თბილისის ქაღალდის ფაბრიკა ამუშავებს ადგილობრივ ნედლეულს (მაკულატურას), რისგანაც ამზადებს საგოფრე, რუბეროიდისა და სატომრე ქაღალდს, აგრეთვე გოფრირებულ მუყაოს ყუთებს. გამოშვებული პროდუქციის რეალიზაცია ხდება როგორც ქვეყნის შიგნით, ისე მის ფარგლებს გარეთაც – სომხეთსა და აზერბაიჯანში.

## ლიტერატურა
კატეგორია:საქართველოს კომპანიები
ლევან გიორგაშვილი

**ლევან გიორგის ძე გიორგაშვილი** (დ. 1 იანვარი, 1946, ყვარელი) — ქართველი მათემატიკოსი. ფიზიკა-მათემატიკის მეცნიერებათა დოქტორი (1995), პროფესორი (1997). 

## ბიოგრაფია
1969 წელს დაამთავრა თსუ-ის მექანიკა-მათემატიკის ფაკულტეტი. 1968–1988 წლებში მუშაობდა თსუ-ის ი. ვეკუას სახელობის გამოყენებითი მათემატიკის ინსტიტუტში, 1988 წლიდან — საქართველოს ტექნიკურ უნივერსიტეტში. 2005 წლიდან საქართველოს ტექნიკური უნივერსიტეტის მათემატიკური ფიზიკის მიმართულების ხელმძღვანელია. 2005–2006 წლებში იყო თსუ-ის ახალციხის ფილიალის მათემატიკა-ასტრონომიის ფაკულტეტის დეკანი. იკვლევს მყარი დეფორმირებადი სხეულების მექანიკის სასაზღვრო ამოცანებს სხვადასხვა ველების გათვალისწინებით. 

## ლიტერატურა
კატეგორია:ქართველი მათემატიკოსები
კატეგორია:დაბადებული 1 იანვარი
კატეგორია:დაბადებული 1946
ლევან
გიორგი I (კათოლიკოსი)

**გიორგი I** — ქართლის კათოლიკოსი (დაახლ. 677-678 წწ.).

## ლიტერატურა
* „მოქცევაჲ ქართლისაჲ“, შატბერდის კრებული X საუკუნისა, ბ.2 გიგინეიშვილისა და ელ. გიუნაშვილის გამოც., თბ., 1979

კატეგორია:საქართველოს კათოლიკოსები
თბილისი (სამშენებლო კომპანია)

**„თბილისი“** (სააქციო საზოგადოება სამშენებლო კომპანია „თბილისი“) — დაარსდა 1966 თბილისში, როგორც საქართველოს სასოფლო მშენებლობის სამინისტროს N1 სამშენებლოსამონტაჟო ტრესტი.

## ისტორია
1993 გარდაიქმნა სააქციო საზოგადოებად – სამშენებლო-სამონტაჟო ფირმა „ლეჩხუმი“; 1996 წლიდან დაერქვა სააქციო საზოგადოება სამშენებლო სამონტაჟო ტრესტი „თბილისი“, 2001 წელს კი – სააქციო საზოგადოება სამშენებლო კომპანია „თბილისი“. მისი აქციები მთლიანად კერძო მფლობელობაში იყო. კომპანიას ჰქონდა საპროექტო-საკონსტრუქტორო ბიურო და საგარეო-ეკონომიკური ურთიერთობების სამსახური, აგრეთვე ფილიალები ბორჯომში, ხარაგაულში, ქუთაისში, ფოთსა და ბათუმში სამშენებლო და სპეციალურ სამუშაოთა წარმოებისათვის; ფლობდა სახელმწიფო ლიცენზიას ყველა სახის სამშენებლო სამონტაჟო სამუშაოების პროექტირებასა და მშენებლობაზე, მ. შ. გზებისა და ხიდების, მაგისტრალური წყალსადენებისა და გაზსადენების, ელექტროსადგურების, ნაპირსამაგრი ნაგებობების, საზღვაო პორტების, რკინიგზებისა და სხვ. კომპანიას გააჩნდა მძლავრი საწარმოო (რკინაბეტონის, ასფალტბეტონის, მეტალოკონსტრუქციების ქნები მათში შემავალი სამსხვრევდამხარისხებელი, ხის დამმუშავებელი, მეტალოპლასტიკისა და ალუმინის ნაწარმის დამამზადებელი წარმოებებით თბილისსა და ფოთში), მექანიზაციისა (სპეც. სამშენებლო ტექნიკა) და ავტოტრანსპორტის ბაზები, აგრეთვე დიდი სასაწყობო მეურნეობა (თბილისში, ბათუმსა და ფოთში) რკინიგზის საკუთარი ჩიხებით, რომლებიც ასრულებდნენ ნებისმიერი საპროექტოსაძიებო, სამშენებლოსამონტაჟო, სარეკონსტრუქტორო-სარემონტო, მოპირკეთების, სამხატვრო, ასფალტირების, ტერიტორიის მოწყობისა და სხვა სამუშაოებს. სამშენებლო კომპანია „თბილისს“ საქართველოში აშენებული აქვს: საცხოვრებელი სახლები, სკოლები და საბავშვო ბაღები, სამრეწველო, სას.სამ., ჯანმრთელობის, კულტურის, კავშირგაბმულობის, კომუნიკაციის, საოფისე და სხვა დანიშნულების ობიექტები, მ. შ. თბილისში – ლუდის ქნა „კასტელი-საქართველო“, ფეხბურთის ფედერაციის ოფისი, წმ. სამების საკათედრო ტაძარი, რესტორანი „მაკდონალდსი“ (კ. მარჯანიშვილის მოედანზე); მონაწილეობდა მიწისძვრით დაზარალებული სომხეთის (სპიტაკი, ლენინაკანი) და დასავლეთ საქართველოს (საჩხერე, ჭიათურა) რაიონებში სამშენებლო აღდგენით სამუშაოებში. ჩვენი ქვეყნის გარეთ მას აშენებული აქვს ქ. ბუდიონოვსკში (სტავროპოლის მხარე) რესპუბლიკური საავადმყოფო, ქ. ნალჩიკში (ყაბარდო-ბალყარეთის აო) – ბ. კალმიკოვის სახელობის სანატორიუმი, მოსკოვში – საქართველოს საელჩო; იქვე აღადგინა სასტუმრო და კულტურის ცენტრი, მონაწილეობდა აგრეთვე ქრისტემაცხოვრის ტაძრის კედლების მოპირკეთებაში. 1966-2004 წლებში სამშენებლო კომპანიამ საქართველოში ააშენა 3345 ობიექტი, რომელთა საერთო ღირებულება ლარით 920 მლნ. აშშ დოლარის ეკვივალენტია. კომპანიის უცხოელი პარტნიორები იყვნენ შპს „მორისონი“ (ინგლისის სამშენებლო კომპანია) და სააქციო საზოგადოება „მოსსპეცპრომსტროი“ (რუსეთი). 2009 წლიდან კომპანია აღარ ფუნქციონირებს.

## ლიტერატურა
კატეგორია:საქართველოს კომპანიები
გორგონეიონი

მინი|ნიღაბი გორგონას გამოსახულებით
**გორგონეიონი**, *გორგონისი* () — ნიღაბი მედუზა გორგონის გამოსახულებით. 

ანტიკურ პერიოდში წარმოადგენდა ავი თვალისაგან დასაცავ სიმბოლოს, მოგვიანებით მხოლოდ დეკორატიული ფუნქცია დარჩა. იგი გამოისახებოდა ბრინჯაოს კრატერებზე, მოხატულ ლარნაკებზე, არქიტექტურულ ტერაკოტასა და ფრონტონის სკულპტურულ შემკულობაზე. მეტად პოპულარული იყო ჯერ კიდევ არქაული ხანის საბერძნეთში. ძვ. წ. VII საუკუნის დასასრულისათვის უკვე შემუშავდა მისი იკონოგრაფიული ტიპი. მას გამოსახავდნენ მრგვალი სახით, დიდი, გამობურცული თვალებით, მოცინარი პირითა და დაკრეჭილი კბილებით (ზოგჯერ სპილოს ეშვის მსგავსი). გორგონს ენა გარეთ აქვს გამოყოფილი, დიდი ცხვირი კი – დაბრტყელებული. შუბლზე კულულები გველების სახით არის გამოსახული, მედუზა ხშირად წვეროსანია. ძვ. წ. V საუკუნისათვის გორგონის ახალი ტიპი გაჩნდა, რომლის მიხედვითაც იგი უკვე ლამაზი ქალია. გორგონეიონი ხშირადაა დატანილი ატიკურ მოხატულ ლარნაკებზე, როგორც ფარის ემბლემა. დაახლ. ძვ. წ. 530 შემდეგ გორგონეიონი ხშირად გვხვდება ათენას ეგიდაზე, ატიკურ წითელფიგურულ ლარნაკებსა და ქანდაკებებზე. 

საქართველოს ტერიტორიაზე გორგონეიონით შემკული ანტეფიქსები აღმოჩენილია ვანის ნაქალაქარზე ძვ. წ. IV საუკუნის პირველი ნახევრის ფენაში, აგრეთვე 1963 წელს ნიჩბისში აღმოჩენილ ბრინჯაოს სურებზე, რომლებზეც ე. წ. „პათეტიკური ტიპის“ გორგონაა გამოსახული, ხოლო თვითონ სურები იტალიკური წარმოების საუკეთესო ნიმუშებს განეკუთვნება. ისინი ავგუსტუსის ხანით, არა უგვიანეს ახ. წ. I საუკუნის პირველი მეოთხედით თარიღდება.

## ლიტერატურა
* ლორთქიფანიძე ო., ანტიკური სამყარო და ქართლის სამეფო (იბერია), თბ., 1968. 

კატეგორია:ორნამენტი
კატეგორია:თილისმა
კატეგორია:ძველი საბარძნეთის ქანდაკება
ალ-თიფლისი

**ალ-თიფლისი**, *ალ-თაფლისი* — არაბული ნისბა (წარმომავლობის სახელი), რომელიც უკავშირდება თბილისს (არაბ. – თიფლის, თაფლის).

სახელ ალ-თიფლისს VIII საუკუნის შუა წლებიდან ატარებდა სხვადასხვა პროფესიის (მუჰადისები, ღვთისმეტყველები, სამართლისმცოდნეები, ლიტერატორები, პოეტები, ექიმები, ვაჭრები, ხელოსნები და სხვ.) მრავალი მუსლიმანი – შიიტი და სუნიტი მოღვაწეები, რომლებიც დაიბადნენ და ცხოვრობდნენ თბილისში ან დაკავშირებული იყვნენ მასთან თავიანთი მოღვაწეობის რაღაც ეპიზოდით. მათი ეთნიკური კუთვნილება, როგორც წესი, უცნობია. მუსულმანი ბიოგრაფები ამაზე ყურადღებას არ ამახვილებენ, მაგრამ დასაშვებია, რომ მათ შორის გამაჰმადიანებული ქართველებიც ყოფილიყვნენ. მრავალი თბილისელი მუსლიმანი, რომლებიც განათლების მისაღებად ამ ნისბით გაემგზავრნენ ახლო და შუა აღმოსავლეთის დიდ კულტურულ ცენტრებში, სამუდამოდ დარჩნენ იქ საცხოვრებლად. ისინი მოღვაწეობდნენ ბაღდადში, დამასკოში, ისპაანში, კაიროში, ალექსანდრიაში, იერუსალიმში, ნიშაბურში; XII-XIII საუკუნეებში შეიმჩნევა მათი მიგრაცია მცირე აზიის ქალაქებში. რამდენიმე ალ-თიფლისმა, თავისი წვლილი შეიტანა შუა საუკუნეების მუსლიმანური კულტურის განვითარებაში, მათ შორის იყვნენ: ისა ალ-რაკი ალ-თიფლისი X საუკუნის ექიმი, ასტროლოგი, ავტორი შრომისა „მედიცინა“. მოღვაწეობდა სირიაში; აბუ მუჰამად ალ-ჰასან იბნ ბუნდარ ალ-თიფლისი X ს. დამლევისა და XI ს. დამდეგის შიიტი ლიტერატორი და გრამატიკოსი. მოღვაწეობდა თბილ. საამიროში. იყო არაბ. პოეზიის, კერძოდ, იბნ ალ-რუმის და ალ-მუთანაბის შემოქმედების მკვლევარი. მიეკუთვნებოდა იმ არაბ ფილოლოგთა რიცხვს რომლებიც სწავლობდნენ პოეტურ ნასესხობებს არაბი პოეტების, მ. შ. ალ-მუთანაბის, ლექსებში. ითვლებოდა პოეტური მოტივების (მაანი) კრიტიკის სპეციალისტად. მის შრომებს, რომელთაგან ერთი – „საქებარი და საძრახისი თვისებები“ – მიეძღვნა თბილისის ამირას ალი იბნ ჯაფარს, ჩვენამდე არ მოუღწევია; ჰუბაიშ ალ-თიფლისი XII ს. გამოჩენილი აზერბაიჯანელი მეცნიერი. დაიბადა და ახალგაზრდობის წლები გაატარა თბილისში. მას ეკუთვნის მრავალი ნაშრომი ფილოლოგიაში, მედიცინაში, ასტრონომიაში, ასტროლოგიაში; სახელოსნო ტრაქტატი „ხელობათა აღწერა“ არაბულ და სპარსულ ენებზე. სავარაუდოა, რომ მან თბილისი დატოვა დავით აღმაშენებლის მიერ ქალაქის აღების 1122 წლის შემდეგ. ცხოვრობდა ბაღდადში; XII საუკუნის 50-იანი წლებიდან (არა უგვიანეს 1183–84) – რუმის სასულთნოს ქალაქ კონიაში; ნაჯმ ალ-დინ ალ-თიფლისი (გ. 1234), მუჰადისი, სუფი შეიხი, იმამი, პოეტი. თბილისიდან ემიგრირებულმა განათლება მიიღო ბაღდადში, იყო სახელგანთქმული სუფი შეიხის შიჰაბ ალ-დინ ალ-სუჰრავარდის მიმდევარი. ასრულებდა დიპლომატიურ დავალებებს, იცოდა სამართალი, რელიგიის საფუძვლები, ეთიკა, გრამატიკა, პოეზია და სხვ. წერდა ლექსებს, რომელთაგან 8 შემონახულია იბნ შაქირ ალ-ქუთუბის, ალ-საფადისა და ალ-ირბილის ბიოგრაფიული ჟანრის თხზულებებში. 

## ლიტერატურა
* ჯაფარიძე გ., მუსლიმი მოღვაწეები ათ-თიფლისის ნისბით VIII–XIV საუკუნეებში, «მაცნე». ენისა და ლიტერატურის სერია, 1989, #4; 1990, #1.

კატეგორია:თბილისი
აბულფაზ ყარაევი

**აბულფაზ მურსალის ძე ყარაევი** (; დ. 13 ნოემბერი, 1956, ბაქო, აზერბაიჯანი) — აზერბაიჯანელი საზოგადო მოღვაწე და პოლიტიკოსი. 2006 წლიდან აზერბაიჯანის კულტურისა და ტურიზმის მინისტრი. 

## ბიოგრაფია 
აბულფაზ  ყარაევი დაიბადა 1956 წლის 13 ნოემბერს ბაქოში, ქირურგ მურსალ ყარაევის ოჯახში. მამამისი  იყო ექიმ აბულფაზ ყარაევის ვაჟი და კომპოზიტორ ყარა ყარაევის ძმა. 1978 წელს დაამთავრა უცხო ენათა ინსტიტუტი და იმავე წელს დაიწყო მასწავლებლობა საათლის რაიონის ერთ-ერთ საშუალო სკოლაში. 1978–1980 წლებში იგი მსახურობდა საბჭოთა კავშირის შეიარაღებულ ძალებში. 1989-1992 წლებში  სწავლობდა რუსეთის საზოგადოებრივ მეცნიერებათა აკადემიის ასპირანტურაში. 1992 წლიდან,  ერთი წლის განმავლობაში, იკავებდა ბაქოს პოლიტოლოგიის ინსტიტუტის  მთავარი  მასწავლებლის  თანამდებობას. 1993 წელს გახდა შპს „Improteks“-ის (ბაქო) კომერციული დირექტორი. 1994 წელს დაინიშნა ახალგაზრდობისა და სპორტის მინისტრად.  1997 წლიდან 2006 წლამდე იკავებდა აზერბაიჯანის  ეროვნული  ოლიმპიური  კომიტეტის  პირველი ვიცე-პრემიერის, ხოლო 2001–2006 წლებში ქვეყნის კულტურისა და ტურიზმის მინისტრის თანამდებობას. 2006 წლის 30 იანვარს დაინიშნა აზერბაიჯანის კულტურისა და ტურიზმის მინისტრად.

## რესურსები ინტერნეტში 
* ბიოგრაფია 

კატეგორია:აზერბაიჯანელი პოლიტიკოსები
კატეგორია:დაბადებული 13 ნოემბერი
კატეგორია:დაბადებული 1956
კატეგორია:ცოცხალი ადამიანები
კატეგორია:ბაქოში დაბადებულები
ჰეიდარ ასადოვი

**ჰეიდარ ასადოვი** ( დ. 24 ოქტომბერი, 1959) — აზერბაიჯანის რესპუბლიკის სოფლის მეურნეობის მინისტრი, „სამშობლოსადმი დამსახურებისათვის“ მე-2 ხარისხის ორდენოსანი. 

## განათლება 
1978 წელს ჰეიდარ ასადოვმა დაამთავრა ბაქოს დადაშ ბუნიათზადეს სახელობის საბჭოთა ვაჭრობის ტექნიკუმის ბუღალტრული აღრიცხვის ფაკულტეტი. 1978 წელს დაიცვა საკანდიდატო დისერტაცია მოსკოვის მ. ლომონოსოვის სახელობის სახელმწიფო უნივერსიტეტში საკანდიდატო დისერტაცია და მიიღო ეკონომიკის მეცნიერებათა კანდიდატის ხარისხი. 1992-1995 წლებში გახდა თურქეთის რესპუბლიკის მარმარის უნივერსიტეტის დოქტორანტი.

## კარიერა 
1978-1984 წლებში მუშაობდა ბუღალტრად, მთავარ ბუღალტრად სხვადასხვა სახელმწიფო დაწესებულებაში, ასევე უფროს ინსპექტორად. 1983-1992 წლებში მუშაობდა აზერბაიჯანის სახელმწიფო ეკონომიკურ ინსტიტუტში უფროს ლექტორად (დღეს აზერბაიჯანული სახელმწიფო ეკონომიკური უნივერსიტეტი). 1995 წელს იგი აზერბაიჯანის რესპუბლიკის პრეზიდენტის განკარგულებით დაინიშნა ფინანსთა მინისტრის მოადგილედ. 1996-2007 წლებში იგი იკავებდა მთავარი სახელმწიფო ხაზინის გენერალური დირექტორის თანამდებობას. 2007 წლის 17 აპრილიდან აზერბაიჯანის რესპუბლიკის ეროვნული კრების გადაწყვეტილებით იგი დაინიშნა საბუღალტრო პალატის თავმჯდომარედ. 2013 წლის 22 ოქტომბრის აზერბაიჯანის რესპუბლიკის პრეზიდენტის განკარგულების საფუძველზე დაინიშნა აზერბაიჯანის რესპუბლიკის სოფლის მეურნეობის მინისტრის თანამდებობაზე. იგი არის 3 მონოგრაფიისა და 30 მეცნიერული კვლევის ავტორი.

## ჯილდოები 
აზერბაიჯანის რესპუბლიკის პრეზიდენტის 2011 წლის № 1809 ბრძანებულებით ჰეიდარ ასადოვი აზერბაიჯანის საბუღალტრო პალატის 10 წლისთავის აღსანიშნავად დაჯილდოვებულ იქნა „სამშობლოსადმი დამსახურებისათვის“ მე-2 ხარისხის ორდენით.

## სქოლიო
კატეგორია:დაბადებული 24 ოქტომბერი
კატეგორია:დაბადებული 1959
კატეგორია:აზერბაიჯანელი ეკონომისტები
კატეგორია:აზერბაიჯანელი პოლიტიკოსები
კატეგორია:ცოცხალი ადამიანები
ქალი საოცრება (2017 წლის ფილმი)

„**ქალი საოცრება**“ () — 2017 წლის ამერიკული სუპერგმირული ფილმი. მასში მოთხრობილია კომპანია DC Comics-ის კომიქსების პერსონაჟის, ქალი საოცრების ისტორია. ფილმი ეკუთვნის DC-ის გაფართოებული სამყაროს (DCEU) ფილმების სერიას. მისი რეჟისორია პეტი ჯენკინზი, ხოლო მთავარი გმირის, ქალი საოცრების როლს ასრულებს მსახიობი გალ გადოტი. ფილმის ვიზუალური ეფექტების ზედამხედველად მუშაობდა ბილ უესტენჰოფერი. ფილმი 2017 წლის 2 ივნისს გამოვიდა, 2D, 3D და IMAX 3D ფორმატებში. ისტორია ვითარდება პირველი მსოფლიო ომის პერიოდში, როდესაც ამაზონების დედოფლის ასული დიანა / ქალი საოცრება (ზევსის შვილი) უპირისპირდება ასევე ზევსის შვილ ომის ღმერთ არესს, რომელმაც მსოფლიო ომი დაიწყო.

2020 წლის 25 დეკემბერს გამოვიდა ფილმის მეორე ნაწილი, „ქალი საოცრება 1984“.

## რესურსები ინტერნეტში 
* 
*ოფიციალური ტრეილერი – Warner Bros. Pictures
* 
* 
* "'Wonder Woman' Director Patty Jenkins Talks Gal Gadot, Sequel Hopes". *Forbes*, 28 ივნისი, 2017. (*Forbes*-ის ინტერვიუ პეტი ჯენკინზთან).

## სქოლიო
კატეგორია:2017 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:ზაკ სნაიდერის ფილმები
კატეგორია:პეტი ჯენკინზის ფილმები
კატეგორია:ფილმები სუპერმენზე
კატეგორია:DC-ის გაფართოებული სამყაროს ფილმები
კატეგორია:Warner Bros.-ის ფილმები
ჰასან ჰასანოვი

**ჰასან ჰასანოვი** (, *ჰასან აზიზ ოღლი (ძე) ჰასანოვი*; დ. 20 ოქტომბერი, 1940, თბილისი, საქართველოს სსრ, სსრკ) — აზერბაიჯანელი საბჭოთა პარტიული და  სახელმწიფო მოღვაწე, დიპლომატი. 1963 წლიდან საბჭოთა კავშირის კომუნისტური პარტიის წევრი. თბილისის საპატიო მოქალაქე (2022).

## ბიოგრაფია
ჰასან ჰასანოვი დაიბადა 1940 წლის 20 ოქტომბერს თბილისში, მუშის ოჯახში. სწავლობდა თბილისის № 43 საშუალო სკოლაში. 1962 წელს, აზერბაიჯანის პოლიტექნიკური ინსტიტუტის დამთავრების შემდეგ მუშაობდა კომკავშირის ხაზით ბაქოში. 1967-1969 წლებში იყო აზერბაიჯანის კომუნისტური პარტიის ცენტრალური კომიტეტის ინსტრუქტორი. 1969-1971 წლებში იყო კომკავშირის ცენტრალური კომიტეტის პასუხისმგებელი ორგანიზატორი. 1981 წელს ჰასანოვმა დაამთავრა ბაქოს უმაღლესი პარტიული სკოლა. იმავე წელს გახდა აზერბაიჯანის კომპარტიის ცენტრალური კომიტეტის მდივანი, ხოლო 1990 წელს — აზერბაიჯანის სსრ რესპუბლიკის მინისტრთა საბჭოს თავმჯდომარე.

არის ავტორი წიგნისა „ნარიმან ნარიმანოვის ეროვნულ-სახელმწიფოებრივი შეხედულებები და მოღვაწეობა“ და პიესის  „წერილები ბრიუსელიდან“.

## რესურსები ინტერნეტში
*ბიოგრაფია

## სქოლიო
კატეგორია:დაბადებული 20 ოქტომბერი
კატეგორია:დაბადებული 1940
კატეგორია:თბილისში დაბადებულები
კატეგორია:აზერბაიჯანის პრემიერ-მინისტრები
კატეგორია:სსრკ-ის X მოწვევის უმაღლესი საბჭოს დეპუტატები
კატეგორია:თბილისის საპატიო მოქალაქეები (2022)
კატეგორია:ცოცხალი ადამიანები
წყნარი დონის კაზაკების ძეგლი

**წყნარი დონის კაზაკების ძეგლი** () — სკულპტურული კომპოზიცია, რომელიც მდებარეობს მილეროვო-ვიოშენსკაიას გზატკეცილის 120-ე კილომეტრზე, ხუტორ კრუჟილინსკის მახლობლად. მოქანდაკე ნ. მოჟაევის, ე. მოჟაევასა და ნ. შჩერბაკოვის მიერ შექმნილი ფიგურა არის დონელი კაზაკის კრებითი სახე. ძეგლი მოსჩანს შორიდან, რადგან მისი სიმაღლე ყორღანთან ერთად შეადგენს 14 მეტრს, ძეგლი დგას ორი გზის გადაკვეთაზე. როსტოვის ოლქის კულტურის მინისტრის გადაწყვეტილების საფუძველზე 2015 წლის 16 ნოემბრიდან იგი შედის რეგიონული მნიშვნელობის კულტურული მემკვიდრეობის ძეგლების სიაში.

## აღწერა 
ძეგლი წარმოადგენს დონელი კაზაკის ექვსმეტრიან, რვატონიან ცხენოსნის გამოსახულებას, რომელიც დამზადებულია ბრინჯაოსაგან და დგას რვამეტრიან მიწაყრილ ყორღანზე. კაზაკი გამოსახულია სამხედრო ფორმაში ქუდით. მთელი სკულპტურული კომპოზიცია დგას დაბალ ბეტონის კვარცხლბეკზე.  ყორღანის ძირში მდებარეობს ქვა, რომელზეც წარწერაა: „წყნარი დონის კაზაკებს“, საერთო სახალხო ძეგლს ზოგჯერ ადგილობრივი მოსახლეობა უწოდებს მიხეილ შოლოხოვის რომან-ეპოპეის წყნარი დონის მთავარი გმირის, გრიგორი მელეხოვის ძეგლს.

## ისტორია 
სკულპტურული კომპოზიციის პროექტი შეიმუშავეს 1956 წელს ოქტომბრის რევოლუციის მე-40-ე წლისთავთან დაკავშირებული გამოფენის მზადების პერიოდში. ქანდაკების 70 სმ-ის სიმაღლის მაკეტმა თავდაპირველად მიიღო სახელწოდება „Трубач“, მოგვიანებით ეწოდა - „Орлёнок“, ხოლო მოგვიანებით - „В донских степях“, მხოლოდ 1995 წელს, უკვე გახსნის შემდეგ, მას ეწოდა თანამედროვე სახელი.

ქანდაკების მაკეტი წარმოადგინეს მოსკოვში და ბრიუსელში, მიენიჭა ლენინური კომკავშირის პრემია. იგი შეიძინა უკრაინის სსრ-ის კულტურის სამინისტრომ და მასზე მუშაობა მიმდინარეობდა ხარკოვის სამხატვრო მუზეუმში. 1982 წელს ნ. მოჟაევმა თაბაშირის მაკეტი აჩუქა მიხეილ შოლოხოვს. ამჟამად აღნიშნული მაკეტი შედის მიხეილ შოლოხოვის სახელმწიფო მუზეუმ-ნაკრძალის ექსპონატების შემადგენლობაში.

ქანდაკებით დაინტერესდა სკკპ-ის როსტოვის საოლქო კომიტეტის პირველი მდივანი ივან ბონდარენკო, მან შესთავაზა ჩამოესხათ ძეგლი და  დაედგათ დონის როსტოვის ჩრდილოეთის გასასვლელში. ქანდაკების შექმნა გადაწყდა ლუგანსკში, სამხატვრო კომბინატში. ბრინჯაოში ჩამოასხეს 1991 წელს ლენინგრადის ექსპერიმენტულ ქარხანა „მონუმენტსკულპტურაში“. ძეგლი დაამონტაჟა კიევის სამხატვრო სახელოსნოს ბრიგადამ. გახსნის ცერემონია გაიმართა 1994 წლის მაისში.

## სქოლიო
კატეგორია:როსტოვის ოლქის ძეგლები
Find a Grave

**Find a Grave** () — ამერიკული საიტი და უმსხვილესი მონაცემთა ბაზა სასაფლაოებისა და ცნობილი ადამიანების საფლავების შესახებ.

დაარსდა 1995 წელს ჯიმ ტიპტონის მიერ. მოაგვიანებით მან დაამატა ონლაინ ფორუმი. 1998 წელს Find A Grave იქცა კომერციულ ორგანიზაციად. საიტი სწრაფი ტემპით ვითარდებოდა და 2017 წლის ოქტომბრის მონაცემით მოიცავდა 165 მილიონ ჩანაწერს და 75 მილიონ ფოტოს.

ინდივიდუალური გვერდები კონკრეტულ პიროვნებაზე მოიცავს ბიოგრაფიას, მონაცემებს დაკრძალვის ადგილის, სასაფლაოს დასახელების, საფლავის ნომრის შესახებ, ასევე თავად პიროვნების და საფლავის ფოტოებს.

## ლიტერატურა
* Colker, David, Web site answers grave concerns about stars , *Los Angeles Times*, 26 August 1997
* Johnstone, Nick, Why I love … findagrave.com, *The Guardian*, 14 July 2004
* Knight-Ridder/Tribune News Service, Web site attracts millions of grave-seekers, *The Orlando Sentinel*, 12 July 2001
* Knight-Ridder/Tribune News Service, Find VIPs (and others) who R.I.P. through online cemetery, *The Philadelphia Inquirer*, 1 August 2005

## რესურსები ინტერნეტში
* 
* 
* Find A Grave-ის საზოგადოება (ონლაინ ფორუმი)

## სქოლიო
კატეგორია:1995 წელს დაარსებული საიტები
კატეგორია:ონლაინ მონაცემთა ბაზები
კატეგორია:სასაფლაოები
თვითმკვლელთა რაზმი (ფილმი)

„**თვითმკვლელთა რაზმი**“ () — 2016 წლის ამერიკული სუპერგმირული ფილმი. იგი ეფუძნება DC Comics-ის ამავე სახელწოდების კომიქსს, სუპერბოროტმოქმედთა გაერთიანების შესახებ. ფილმი ეკუთვნის DC-ის გაფართოებული სამყაროს (DCEU) ფილმების სერიას. მისი რეჟისორია დევიდ ეიერი. მთავარ როლებს ფილმში ასრულებენ: უილ სმითი, ჯერედ ლეტო, მარგო რობი, იუელ კინამანი, ვაიოლა დეივისი, ჯაი კორტნი, ჯეი ერნანდესი, ადევალე აკინუოიე-აგბაჯე, აიკ ბარინჰოლცი, სკოტ ისტვუდი და კარა დელევინი. ფილმი 2016 წლის 5 აგვისტოს გამოვიდა, 2D, 3D და IMAX 3D ფორმატებში. მისი ბიუჯეტი იყო 175 მილიონი აშშ დოლარი, ხოლო შემოსავალმა მიაღწია 745.6 მილიონ აშშ დოლარს.

ცნობილია, რომ გამოვა ფილმის მეორე ნაწილი, „თვითმკვლელთა რაზმი 2“.

## რესურსები ინტერნეტში 
* 
* 
* 
* 
* 

## სქოლიო
კატეგორია:2017 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:დევიდ ეიერის ფილმები
კატეგორია:ფილმები სუპერმენზე
კატეგორია:DC-ის გაფართოებული სამყაროს ფილმები
კატეგორია:Warner Bros.-ის ფილმები
მირიარხი

**მირიარხი** () — ბიზანტიური ტიტული პიროვნებისა, რომელიც ცნობილია მხოლოდ იმპერატორ კონსტანტინე X დუკას ჯარების მხედართმთავრობით 1060 და 1061 წელს იტალიის კატეპანატში. მირიარხს შეიძლება ჰქონოდა ტიტული, *merarches* (დანაყოფის მეთაური).

გვიან 1060 წელს, მირიარხი ხელმძღვანელობდა დიდ არმიას ტარანტოს, ბრინდიზის, ორიის და ოტრანტოს დასაპყრობად რათა ნორმანთა გამარჯვებების წინააღმდეგ ემოქმედათ. მან ყველაზე შორს მიაღწია მელფის კედლებს, მაგრამ ალყა რობერტ გრისკარმა გაარღვია, სიცილიელ მუსლიმთა დამარცხებიდან მალევე. მირიარხი მარულმა ჩაანაცვლა1061, როდესაც გრისკარმა აპულიას მიაღწია.

## ლიტერატურა 
* Gay, Jules. ''L'Italie méridionale et l'empire Byzantin: Livre II''. Burt Franklin: New York, 1904.

კატეგორია:ბიზანტიელი მხედართმთავრები
კატეგორია:იტალიის კატეპანები
კატეგორია:დაბადების წელი უცნობია
მარული

**მარული** () — იტალიის კატეპანი 1061-1062 წლებში.

ის იყო პირველი ჩანაწერებში მოხსენებული კატეპანი არგირუსი გაქრობის შემდეგ (1057). 1061 წელს გაემგზავრა ბარიში კონსტანტინე X დუკას დავალებით. იგი უკანასკნელი ბიზანტიელი იმპერატორი იყო, რომელიც ცდილობდა ბიზანტიისთვის დაებრუნებინა იტალია, მაგრამ მალევე იძულებული გახდა თავდაცვაზე გადასულიყო. მარული შეცვალა სირიანუსმა.

## ლიტერატურა 
* Gay, Jules. L'Italie méridionale et l'empire Byzantin: Livre II. Burt Franklin: New York, 1904.

კატეგორია:გარდაცვლილი XI საუკუნე
კატეგორია:ბიზანტიელი მხედართმთავრები
კატეგორია:იტალიის კატეპანები
კატეგორია:XI საუკუნის ბიზანტიელები
კატეგორია:XI საუკუნის იტალიელები
კატეგორია:დაბადების წელი უცნობია
Philips CD-i

**Philips CD-i** — (Compact Disc Interactive-ის აბრევიატურა) — მეოთხე თაობის სახლის ვიდეო თამაშების კონსოლი, შემუშავებული და გამოცემული კომპანია Philips-ის მიერ 1991 წელს. დეველოპერების მიზანი იყო შეექმნათ ისეთი სისტემა, რომელიც უფრო ფუნქციონალური იქნებოდა ვიდრე CD დამკვრელი და სათამაშო კონსოლი და ფასით პერსონალურ კომპიუტერზე ნაკლები იქნებოდა. ხარჯების ეკონომიის გამო, მას არ გააჩნდა ფლოპი დისკის მიმღები მოწყობილობა, კლავიატურა, მაუსი და მონიტორი (უერთდებოდა სტანდარტულ ტელევიზორს), გამოიყენებდა ნაკლებ ოპერატიულ მეხსიერებასა და სუსტ აპარატულ უზრუნველყოფას. მასში განთავსებული იყო Philips SCC680700-ის ცენტრალური პროცესორი 15.5 მჰც ტაქტური სიხშირით, 1 მბ მოგვიანებით Philips-მა გამოუშვა კონსოლის რამდენიმე განახლებული ვერსია: CD-i 200 სერია, CD-i 300 სერია, CD-i 400 სერია, CD-i 400 სერია.

კონსოლზე მუშაობა დაიწყო 1984 წელს და დაანონსდა 1986 წელს. Philips CD-i გამოვიდა 1991 წელს. მისი თავდაპირველი ფასი იყო 700 აშშ დოლარი და შეეძლო Audio CD, CD+G (CD+Graphics), Karaoke CD, Photo CD და Video CD (VCD) ფორმატების წაკითხვა. კონსოლი უარყოფითად მიიღეს კრიტიკოსებმა, ჟურნალმა „*PC World*“ სიაში „10 ყველაზე ცუდი სათამაშო სისტემა“ მას მეხუთე ადგილი მიუჩინა. ის აგრეთვე შეყვანილი იქნა სხვადასხვა სიებში სხვადასხვა გამომცემლების მიერ. CD-i მიჩნეულია კომერციულ ჩავარდნად, მსოფლიოს მასშტაბით გაიყიდა კონსოლის 1 მილიონი ასლი და დიდი ზარალი მიაყენა Philips-ს. სისტემის წარმოება შეწყდა 1998 წელს. 

## თამაშები
## გალერეა

Philips-CDi-220-Console-FR.jpg|Philips CDi 220
CD-i-910-Console-Set.jpg|Philips CD-i 910
Philips-CDi-400-Console-Set.jpg|CD-i 400 სერია
Philips-CD-i-Paddle-Controller.jpg|პადლი
CDi_Mouse_Picture_2.jpg|მაუსი

## იხილეთ აგრეთვე
* Magnavox Odyssey
* Magnavox Odyssey² 
* Videopac + G7400

## რესურსები ინტერნეტში
*
*Philips CD-I-ს FAQ
*Philips CD-i-ს ისტორია 
*Philips CD-i-ს პარატურა 
*Philips CD-i-ს ოფიციალური ვიკი 
*Philips CD-i ვიდეო თამაშების კონსოლების ბიბლიოთეკაში

## სქოლიო
კატეგორია:1990-იანების სათამაშოები
კატეგორია:CD-i-ს თამაშები
კატეგორია:CD-ROM-ზე დაფუძნებული კონსოლები
კატეგორია:სახლის ვიდეო თამაშების კონსოლები
კატეგორია:მეოთხე თაობის ვიდეო თამაშების კონსოლები
კატეგორია:Philips-ის პროდუქტები
კატეგორია:1991 წელს წარმოდგენილი პროდუქტები
თბილისის აზერბაიჯანული სახელმწიფო დრამატული თეატრი

მინი
**ჰეიდარ ალიევის სახელობის თბილისის აზერბაიჯანული სახელმწიფო დრამატული თეატრი** () — აზერბაიჯანული დრამატული თეატრი თბილისში, გორგასალის ქ. №1-ში.

თეატრს საფუძვლები ჩაეყარა 1909 წელს ქარავან-სარაის შენობაში, რომელიც ეკუთვნოდა თბილისელ ვაჭარს ხაჯი-ხაშიმს, არაპროფესიონალი მსახიობების ჯგუფის მიერ ჟ. ბ. მოლიერის პიესის „ექიმი შეუცვლელად“ მიხედვით დადგმით, ადაპტირებული თურქულ ენაზე და რეჟისორ მირზაჰან კულიევის სარეჟისორო დადგმით, რომელმაც ამ დადგმაში ასევე შეასრულა მთავარი  როლი (ექიმის/მკურნალის). 

ხაჯი - ხაშიმ მარდანოვი — აზერბაიჯანის სსრ რესპუბლიკის სახალხო არტისტის მუსტაფა მარდანოვის მამა, რომელმაც, სპექტაკლის წარმოუდგენელი წარმატების შემდეგ აჩუქა ზემოაღნიშნული შენობა თურქულ-დრამატულ  თეატრს. 
მირზაჰან  კულიევი / კული-ზადე/ - მეფის მმართველობის დროს თბილისელი მუსულმან-შიითების სატრაურო და რელიგიური პროცესიების ორგანიზატორი, შემდგომ ამ თეატრის ერთ-ერთი ფუძემდებელი - საქართველოს სსრ დამსახურებული არტისტი.

1922 წლიდან თეატრმა მიიღო სახელმწიფო თეატრის სტატუსი და ოფიციალურად მას ეწოდა თბილისის  სახელმწიფო აზერბაიჯანული დრამის თეატრი. თეატრში შეიქმნა ორი დასი. ერთი მირ-სეიფედინ ქირმანშაჰლის და მეორე, მირზა- ხან კულიევის ხელმძღვანელობით. თეატრი  იქცა თავისებური სამჭედლო როგორც საბჭოთა კავშირის, ასევე საზღვარგარეთის აღმოსავლეთის მსახიობებისათვის. ამ თეატრის კედლებში აღიზარდნენ და მიიღეს გამოცდილება მსახიობების მთელმა პლეადებმა: იბრაჰიმ ისფაჰანლიმ, ალექპერ სეიფიმ, ალი ყურბანოვმა, მირზა ალი აბასოვმა, აშრაფ იუზბაშევმა, მოჰსუნ სანანიმ, ისმაილ ჰაგიმ, ულვი რაჯაბმა, ალი-აქბერ შახსაბახლიმ, პამფილია ტანაილიდიმ და მრავალმა სხვამ.

თეატრმა, თავისი თავდაუზოგავი უამრავი საქველმოქმედო საქმიანობებში მოღვაწეობით, რომელთა რიცხვში ასევე იყო ვოლგისპირეთის მშიერი მოსახლეობის დახმარებაც, თავი გამოიჩინა. დიდი სამამულო ომის დროს თბილისის სახელმწიფო აზერბაიჯანული თეატრის მსახიობები უამრავჯერ მიემგზავრებოდნენ ფრონტის ხაზზე და იქ მართავდნენ წარმოდგენებს ჯარისკაცების წინაშე. 

თეატრი დაიხურა 1947 წელს და ხელახლა გაიხსნა 1998 წელს. პოსტ საბჭოთა პერიოდში ორი სამხრეთ კავკასიის დამოუკიდებელი  მეზობელი ქვეყნის აზერბაიჯანისა და საქართველოს მთავრობების დახმარებით აღდგენილ იქნა თბილისის ჰეიდარ  ალიევის  სახელობის  აზერბაიჯანული  თეატრი. 2004 წელს მას სახელმწიფო თეატრის სტატუსი მიენიჭა.

აზერბაიჯანული დრამატული თეატრის ამ დრომდე არსებული შენობა ავარიულ მდგომარეობაშია, რის გამოც აუცილებელი გახდა ახლის აშენება. თეატრის ახალი შენობა საელჩოს გვერდით, ვახტანგ გორგასლის 25 ნომერში მდებარე მიწის ნაკვეთზე აშენდება. საძირკვლის ჩაყრის ცერემონიაში მონაწილეობა მიიღეს საქართველოსა და აზერბაიჯანის პრემიერ-მინისტრებმა.

## სქოლიო
კატეგორია:თბილისის თეატრები
კატეგორია:აზერბაიჯანული კულტურა
კატეგორია:თეატრები ანბანის მიხედვით
Philips Videopac+ G7400

**Philips Videopac + G7400** — მესამე თაობის სახლის ვიდეო თამაშების კონსოლი, რომელიც შეიმუშავა და გამოსცა კომპანია Philips-მა შეუზღუდული რაოდენობით ევროპაში, 1983 წელს. დაანოსდა 1983 წელს Consumer Electronics Show-ზე. მისი გამოშვება დაგეგმილი იყო ამერიკაში **Odyssey³ Command Center**-ის სახელწოდებით, თუმცა არასდროს გამოცემულა. G7400 არის Philips Videopac G7000-ის მემკვიდრე — ამერიკაში ცნობილი როგორც Magnavox Odyssey². კონსოლი უკუთავსებადი იყო G7000-თან და შეეძლო ამ უკანასკნელის თამაშების გაშვება, თუმცა წინამორბედისგან განსხვავებით, რომელსაც გააჩნდა მემბრანული ტიპის კლავიატურა, მასში ჩაშენებული იყო მექანიკური კლავიატურა. ის გამოიყენებდა Intel-ის 8048 ცენტრალურ პროცესორს 1.79 მჰც სიხშირით და 6 კბ ოპერატიულ მეხსიერებას.

## თამაშები
## რესურსები ინტერნეტში
* Philips Videopac-ის და Magnavox Odyssey2-ის ფორუმი
* Videopac + G7400  Retro Gaming Console-ზე
* Magnavox Odyssey2 \ Philips Videopac  — ვიდეო თამაშების კონსოლების ბიბლიოთეკა

## სქოლიო
კატეგორია:Philips-ის პროდუქტები
კატეგორია:მესამე თაობის ვიდეო თამაშების კონსოლები
კატეგორია:სახლის ვიდეო თამაშების კონსოლები
კატეგორია:1983 წელს წარმოდგენილი პროდუქტები
კატეგორია:1980-იანების სათამაშოები
სამართლიანობის ლიგა (ფილმი)

„**სამართლიანობის ლიგა**“ () — 2017 წლის სუპერგმირული ფილმი, რომელიც ეფუძნება DC Comics-ის ამავე სახელწოდების სუპერგმირულ გუნდის ისტორიებს. ფილმის დისტრიბუტორია Warner Bros. Pictures. იგი არის რიგით მეხუთე DC-ის გაფართოებული სამყაროს ფილმების სერიაში.

ფილმის რეჟისორია ზაკ სნაიდერი, ხოლო სცენარის ავტორები – კრის ტერიო და ჯოს უიდონი. იგი ეფუძნება ტერიოს და სნაიდერის მიერ შემუშავებულ ისტორიას. ფილმში მთავარ როლებს ასრულებენ ბენ აფლეკი, ჰენრი კევილი, ემი ადამსი, გალ გადოტი, ეზრა მილერი, ჯეისონ მომოა, რეი ფიშერი, ჯერემი აირონსი, დაიენ ლეინი, კონი ნილსი და ჯონათან კიმბლ სიმონსი. სიუჟეტის მიხედვით ბეტმენი და ქალი საოცრება ქმნიან სუპერგმირულ გუნდს, რომელშიც შედიან ფლეში, აკვამენი და კიბორგი. ისინი ერთად ებრძვიან სტეპენვულფს და მისი პარადემონების რაზმს.

ფილმის გამოსვლის შესახებ ცნობილი გახდა 2014 წლის ოქტომბერში. სნაიდერი დაინიშნა რეჟისორად, ხოლო ტერიო – სცენარისტად. თავდაპირველად ნამუშევარი ცნობილი იყო, როგორც „სამართლიანობის ლიგა – ნაწილი 1“ და იგეგმებოდა მისი 2019 წელს გაგრძელების გამოშვებაც, თუმცა მეორე ფილმის წარმოება გადაიდო მას შემდეგ, რაც ადგილი დაეთმო ბეტმენის ფილმს აფლეკის მონაწილეობით. „სამართლიანობის ლიგის“ გადაღება დაიწყო 2016 წლის აპრილში და იმავე წლის ოქტომბერში დასრულდა. შემდეგ სნაიდერმა პროექტში ჩართო ჯოს უიდონი, რომელიც მუშაობდა დამატებითი სცენების სცენარზე. თავად სნაიდერმა პროექტი 2017 წლის მაისში დატოვა, მას შემდეგ, რაც ქალიშვილი დაეღუპა, ამიტომ დარჩენილი, ისევე, როგორც დამატებითი სცენების რეჟისორი უიდონი გახდა. „სამართლიანობის ლიგის“ პრემიერა შედგა 2017 წლის 26 ოქტომბერს პეკინში, ხოლო აშშ-ში გამოვიდა იმავე წლის 17 ნოემბერს 2D, 3D და IMAX ფორმატებში.

## რესურსები ინტერნეტში
* 
* 
* 
* 
* 

## სქოლიო
კატეგორია:2017 წლის 3D ფილმები
კატეგორია:2010-იანი წლების სუპერგმირული ფილმები
კატეგორია:ამერიკული ფილმები
კატეგორია:2017 წლის ფილმები
კატეგორია:Warner Bros.-ის ფილმები
კატეგორია:DC-ის გაფართოებული სამყაროს ფილმები
კატეგორია:ზაკ სნაიდერის ფილმები
კატეგორია:IMAX-ის ფილმები
კატეგორია:Atlas Entertainment-ის ფილმები
ფუზულის ძეგლი

**ფუზულის ძეგლი** () — XVI საუკუნის გამოჩენილი პოეტის — ფუზულის ძეგლი, განლაგებულია ბაქოში, მისი სახელობის მოედანზე, აზერბაიჯანის აკადემიური დრამის თეატრის შენობის წინ. ძეგლის გაიხსნა 1962 წელს. ძეგლის სკულპტორები არიან — აზერბაიჯანის სახალხო მხატვრები ტოკაი მამედოვი და ომარ ელდაროვი. ფუზულის ბრინჯაოს ძეგლი აღმართულია გრანიტის კვარცხლბეკზე. ნაცრისფერი გრანიტი მორთულია პოემა „ლეილა და მეჯნუნის“ თემის ამსახავი გორელიეფებით.

ძეგლის შექმნისთვის სკულპტორები - ტოკაი მამედოვი და ომარ ელდაროვი სსრკ-ის სამხატვრო აკადემიის ვერცხლის მედლით დაჯილდოვდნენ. 

## სქოლიო
კატეგორია:ბაქოს ძეგლები
კატეგორია:ბაქოს ღირსშესანიშნაობები
კატეგორია:აზერბაიჯანული კულტურა
CD-i-ს თამაშების სია

მინი|250პქ|Philips CD-i
ეს არის ვიდეო თამაშების კონსოლის, **Philips CD-i-ს თამაშების სია**, დალაგებული ანბანის მიხედვით. ის აგრეთვე შეიცავს გაუქმებულ თამაშებსაც, საერთო ჯამში 179 ერთეული.

Philips CD-iვ გამოვიდა 1991 წელს და დეველოპერების მიზანი იყო შეექმნათ ისეთი სისტემა, რომელიც უფრო ფუნქციონალური იქნებოდა ვიდრე CD დამკვრელი და სათამაშო კონსოლი და ფასით პერსონალურ კომპიუტერზე ნაკლები იქნებოდა. გარდა თამაშებისა, კონსოლზე გამოდიოდა საგანმანათლებლო და მულტიმედიური კონტენტები, როგორებიც არის ინტერაქტიული ენციკლოპედიები და მუზეუმების ტურები. CD-i არის ერთ-ერთ ადრეულ სისტემა, რომელმაც კონსოლში დანერგა ინტერნეტ მახასიათებლები, მათ შორის ვებ გვერდების დათვალიერება, გადმოტვირთვა, ელექტრონული ფოსტა და ონლაინ თამაშები, რომელთა განხორციელება შესაძლებელი იყო 1996 წელს გამოსული Philips-ის დამატებითი მოდემის საშუალებით. კონსოლი წარუმატებელი აღმოჩნდა როგორც კრიტიკოსებისგან, ასევე კომერციულადაც.
 
## თამაშები
## სქოლიო
კატეგორია:ვიდეო თამაშების სიები პლატფორმების მიხედვით
ბალიან დე იბელინი

**ბალიან დე იბელინი** ან **ბალიან II დე იბელინი** (; დ. 1142 — გ. 1193) — XII საუკუნის იერუსალიმის სამეფოს ჯვაროსანი დიდებული.

## ბიოგრაფია 
### ადრეული წლები 
ბალიანი იყო ბარისან დე იბელინის უმცროსი ვაჟი. მისი ძმები იყვნენ ჰუგო და ბალდუინი.

## ლიტერატურა 
* De Expugnatione Terrae Sanctae per Saladinum, translated by James A. Brundage, in The Crusades: A Documentary Survey. Marquette University Press, 1962.
* William of Tyre, A History of Deeds Done Beyond the Sea. E. A. Babcock and A. C. Krey, trans. Columbia University Press, 1943.
* Chronique d'Ernoul et de Bernard le Trésorier, edited by M. L. de Mas Latrie. La Société de l'Histoire de France, 1871.
* La Continuation de Guillaume de Tyr (1184–1192), edited by Margaret Ruth Morgan. L'Académie des Inscriptions et Belles-Lettres, 1982.
* Ambroise, The History of the Holy War, translated by Marianne Ailes. Boydell Press, 2003.
* Chronicle of the Third Crusade, a Translation of Itinerarium Peregrinorum et Gesta Regis Ricardi, translated by Helen J. Nicholson. Ashgate, 1997.
* Peter W. Edbury , The Conquest of Jerusalem and the Third Crusade: Sources in Translation. Ashgate, 1996.
* Peter W. Edbury, John of Ibelin and the Kingdom of Jerusalem. Boydell Press, 1997.
* Amin Maalouf, The Crusades Through Arab Eyes. London, 1984.
* H. E. Mayer, "Carving Up Crusaders: The Early Ibelins and Ramlas", in Outremer: Studies in the history of the Crusading Kingdom of Jerusalem presented to Joshua Prawer. Yad Izhak Ben-Zvi Institute, 1982.
* Steven Runciman, A History of the Crusades, vol. II: The Kingdom of Jerusalem. Cambridge University Press, 1952.

## სქოლიო 
კატეგორია:იბელინები
კატეგორია:დაბადებული 1142
კატეგორია:გარდაცვლილი 1193
კატეგორია:იბელინის სენიორები
კატეგორია:ნაბლუსის სენიორები
კატეგორია:კეიმონის სენიორები
VTech CreatiVision

**Video Technology CreatiVision**, უფრო მეტად ცნობილი როგორ **VTech CreatiVision** — კარტრიჯული მეორე თაობის სახლის ვიდეო თამაშების კონსოლი და ჰიბრიდული კომპიუტერი, შემუშავებული კომპანია VTech-ის მიერ 1981 წელს და გამოცემული 1982 წელს.

CreatiVision ვრცელდებოდა ევროპის ბევრ ქვეყანაში, სამხრეთ აფრიკის რესპუბლიკასა და ისრაელში **Educat 2002**-ის სახელწოდებით, ხოლო ავსტრალიაში — **Dick Smith Wizzard**. აგრეთვე ვრცელდებოდა სახელებით: **FunVision Computer Video Games System**, **Hanimex Rameses** და **VZ 2000**.

კონსოლში განთავსებული იყო Rockwell 6502-ის ცენტრალური პროცესორი 2 მჰც ტაქტური სიხშირით, 1 კბ ოპერატიული მეხსიერება, 16 კბ ვიდეო RAM. გრაფიკულ ჩიპს შეეძლო 16 ფერის გამოსახვა ეკრანზე. მას გააჩნდა ორი ჩაშენებული ჯოისტიკი და მემბრანული კლავიატურა-კონტროლერი (მსგავსი ColecoVision-სა და Atari 5200-ისა). VTech-მა კონსოლის წარმოება შეწყვიტა 1986 წელს.

## თამაშები
## რესურსები ინტერნეტში
* CreatiVEmu: CreatiVision Emulation Central
* VTech Creativision - კონსოლის ისტორია Wayback Machine-ზე
* VTech CreatiVision-ის ვიკი
* VTech CreatiVision საიტზე Classic Consoles Centre
* VTech CreatiVision ვიდეო თამაშების კონსოლების ბიბლიოთეკაში

## სქოლიო
კატეგორია:სახლის ვიდეო თამაშების კონსოლები
კატეგორია:მეორე თაობის ვიდეო თამაშების კონსოლები
კატეგორია:1981 წელს წარმოდგენილი პროდუქტები
კატეგორია:VTech
კატეგორია:1980-იანების სათამაშოები
რაფტოპულოს სასტუმრო

**რაფტოპულოს სასტუმრო** () — კულტურული მემკვიდრეობის რეგიონული მნიშვნელობის ობიექტი როსტოვის ოლქის ქალაქ ტაგანროგში. მდებარეობს ოქტომბრის ქუჩა № 35-ში. 1992 წლიდან მიეკუთვნება ქალაქის ისტორიული ძეგლების სიას. 

## ისტორია 
1870-იან წლებში ვაჭარი ათანასე ანდრეის ძე ბელოვმა ააშენა სამსართულიანი შენობა ტაგანროგში ოქტომბრის ქუჩა № 35-ში. იგი მდებარეობდა ქალაქის რკინიგზის სადგურის მოპირდაპირე მხარეს. 1874 წელს მოხდა ამ შენობის გადაკეთება. თავდაპირველად, სახლის შენებლობის დასაწყისში, მიიჩნევდნენ, რომ აღნიშნული შენობა ექსპლუატაციაში შევიდოდა, როგორც საშემოსავლო სახლი, ტაგანროგში კურსკი-ხარკოვ-აზოვის რკინიგზის გაყვანასთან დაკავშირებით. სახლი ითვლებოდა ვაჭარ ათანასე ანდრეის ძე ბელოვის კუთვნილებად 1873 წლიდან 1880 წლამდე. 1890 წლიდან 1906 წლამდე სახლი შედიოდა გლეხ ევდოკიმა ნეკრასოვას და ბულგარეთის ქვეშევრდომის ნიკულოვას კუთვნილებაში. 1915 წელს სახლი უკვე ეკუთვნოდა ევდოკიმ ივანეს ძე ნეკრასოვს და ურიადნიკ სტეფანე ნიკიფორეს ძე დრონოვს. მომდევნო მფლობელის გვარი იყო რაფტოპულო, რომლის სახელითაც სახლი შევიდა ისტორიის ძეგლების სიაში. კულტურული მემკვიდრეობის ობიექტების სიაში აღნიშნული შენობა აღნიშნულია, როგორც ადგილი, რომელიც იყო წითელარმიელთა დასაყრდენი პუნქტი იანვრის აჯანყებების პერიოდში. XXI საუკუნეში შენობა გამოიყენება, როგორც საცხოვრებელი სახლი.

## სქოლიო
კატეგორია:ტაგანროგის ღირსშესანიშნაობები
ჯვაროსანი

**ჯვაროსანი** — შუა საუკუნეების ჯვაროსნული ლაშქრობების მონაწილე.
* „ჯვაროსანი“ — 1995 წლის რუსული ფილმი.
* „ჯვაროსანი“ — სამხედრო სპეცოპერაცია მეორე მსოფლიო ომის დროს.

## პიროვნებები 
* ანდრაშ II ჯვაროსანი — უნგრეთის მეფე.
* გასრონ IV ჯვაროსანი — ფრანგი არისტოკრატი, ბეარნის ვიკონტი.
* სიგურდ I ჯვაროსანი — ნორვეგიის მეფე.

კატეგორია:ჯვაროსნული ლაშქრობები
ბუტირკა (ჯგუფი)

**ბუტირკა** () — რუსული მუსიკალური ჯგუფი, ჩამოყალიბებული 2001 წელს, ვორონეჟში, რომელიც მოღვაწეობს ბლატნაია პესნიას ჟანრში. მის შემადგენლობაში შედიან: ოლეგ სიმონოვი (კლავიშებიანი), ანდრეი ბიკოვი (ვოკალი), ალექსანდრე გოლოშაპოვი (ბას-გიტარა),
ანდრეი ჟურავლიოვი (გიტარა) და იური აკიმოვი (დრამერი). 

ბუტირკა ითვლება რუსული შანსონის ერთ-ერთ პოპულარულ შემსრულებლად და აქტიურად ატარებს კონცერტებს როგორც რუსეთში, ასევე მის საზღვრებს გარეთ.

## ისტორია
დაარსდა 2001 წელს, ვორონოჟში, ალექსანდრე აბრამოვის მიერ, აგრეთვე ცნობილია სიმღერებით: „Запахло весной“, „Подружка с центра“, „Запах воска“, „Шарик“, „Не трогай осень“, „Икона“, „Отсижу за чужие грехи“, „За ростовскую братву“, „Тает снег“, „Аттестат“, „А для вас я никто“ და სხვა. 

2013 წლის დეკემბერში ვოკალისტმა ვლადიმირ ჟდამიროვმა დატოვა ჯგუფი და შეუდგა სოლო კარიერას. მას შემდეგ ჯგუფის ყველა სიმღერას ასრულებდა ახალი ვოკალისტი მიხეილ ბორისოვი. 2014 წელს ჟდამიროვმა გამოსცა პირველი სოლო ალბომი *За забором Весна*.

2015 წელს ბორისოვმა დატოვა ჯგუფი, რის შემდეგაც ბუტირკას შეუერთდა სოლისტი ანდრეი ბუკოვი.

## დისკოგრაფია
* **2002** — *Первый альбом*
* **2002** — *Второй альбом*
* **2004** — *Весточка*
* **2005** — *Икона*
* **2007** — *Пятый альбом*
* **2009** — *Шестой альбом*
* **2010** — *Улица свободы*
* **2010** — *Хулиган*
* **2014** — *Вернусь домой*
* **2015** — *Свиданка*
* **2017** — *Новое и лучшее*

## რესურსები ინტერნეტში
* 
* რუსული შანსონი - ბუტირკა
* Шансон ТВ. ჯგუფი ბუტირკა 
* «Бутырский вал»  ინფორმაცია RollingStone.ru-ზე

## სქოლიო
კატეგორია:რუსული ჯგუფები
კატეგორია:რუსული შანსონის შემსრულებლები
კატეგორია:2001 წელს ჩამოყალიბებული ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კარიბის ზღვის მეკობრეები: მკვდრის სკივრი

„**კარიბის ზღვის მეკობრეები: მკვდრის სკივრი**“ () — 2006 წლის ფენტეზის და სათავგადასავლო კომედიური ჟანრის ფილმი, რომელიც ეკუთვნის კარიბის ზღვის მეკობრეების ფილმების სერიას. იგი ეფუძნება უოლტ დისნეის ამავე სახელწოდების ატრაქციონებს. ფილმის რეჟისორია გორ ვერბინსკი, პროდიუსერი - ჯერი ბრუკჰაიმერი, ხოლო კომპოზიტორი – ჰანს ციმერი.

ფილმში მთავარ როლებს ასრულებენ მსახიობები ჯონი დეპი, სტელან სკარშგორდი, ორლანდო ბლუმი, კირა ნაიტლი, კევინ მაკნელი, ჯონათან პრაისი და სხვები. კინოფილმის მსოფლიო შემოსავალმა დაახლოებით 1.066 მილიარდ აშშ დოლარი შეადგინა. ფილმში აღწერილია კაპიტანი ჯეკ ბეღურას თავგადასავლები. ის გამოვიდა 2006 წლის 24 ივლისს. ფილმის მიხედვით აგრეთვე გამოვიდა ვიდეო თამაში „Pirates of the Caribbean: Dead Man's Chest“.

## რესურსები ინტერნეტში 
* 
* 
* 
* 
* 
* *კარიბის ზღვის მეკობრეები: მკვდრის სკივრი* Production Notes

## სქოლიო
კატეგორია:2006 წლის ფილმები
კატეგორია:ამერიკული ფილმები
კატეგორია:ჯერი ბრუკჰაიმერის ფილმები
კატეგორია:Walt Disney Pictures-ის ფილმები
კატეგორია:კარიბის ზღვის მეკობრეები (ფილმების სერია)
კარიბის ზღვის მეკობრეები: მსოფლიოს დასასრული

„**კარიბის ზღვის მეკობრეები: მსოფლიოს დასასრული**“ () — 2007 წლის ფენტეზის და სათავგადასავლო კომედიური ჟანრის ფილმი, რომელიც ეკუთვნის კარიბის ზღვის მეკობრეების ფილმების სერიას.  გამოვიდა 2007 წლის 24 ივლისს. 

ფილმი ეფუძნება უოლტ დისნეის ამავე სახელწოდების ატრაქციონებს. მისი რეჟისორია გორ ვერბინსკი, ხოლო პროდიუსერი – ჯერი ბრუკჰაიმერი. ფილმში მთავარ როლებს თამაშობენ მსახიობები ჯონი დეპი, სტელან სკარშგორდი, ორლანდო ბლუმი, კირა ნაიტლი, კევინ მაკნელი, ჯონათან პრაისი და სხვები. მისმა მსოფლიო შემოსავალმა დაახლოებით 963.4 მილიონი აშშ დოლარი შეადგინა, ხოლო ბიუჯეტი იყო 300 მილიონი აშშ დოლარი. ფილმში აღწერილია კაპიტან ჯეკ ბეღურას თავგადასავლები, თუ როგორ დაუპირისპირდა დეივი ჯოუნსს. 

## რესურსები ინტერნეტში 
* 
* 
* 
* 
* 

## სქოლიო
კატეგორია:2007 წლის ფილმები
კატეგორია:ამერიკული ფილმები
კატეგორია:გორ ვერბინსკის ფილმები
კატეგორია:Walt Disney Pictures-ის ფილმები
კატეგორია:კარიბის ზღვის მეკობრეები (ფილმების სერია)
No Filter (ტურნე)

**No Filter** — ინგლისური როკ-ჯგუფ როლინგ სტოუნზის საკონცერტო ტურნე. იგი გაიმართა ევროპაში, 2017 წლის 9 სექტემბრიდან იმავე წლის 25 ოქტომბრამდე. 

## სეტლისტი 
კონცერტებზე სრულდებოდა:

# Sympathy for the Devil
# It's Only Rock 'n' Roll (But I Like It)
# Tumbling Dice
# Just Your Fool
# Ride 'Em on Down
# Under My Thumb
# She's a Rainbow
# You Can't Always Get What You Want
# Paint It Black
# Miss You
# Happy
# Slipping Away
# Midnight Rambler
# Honky Tonk Women
# Street Fighting Man
# Start Me Up
# Brown Sugar
# (I Can't Get No) Satisfaction
# [Gimme Shelter Encore]
# [Jumpin' Jack Flash Encore]

## რესურსები ინტერნეტში
*როლინგ სტოუნზის ოფიციალური საიტი

## სქოლიო